**Poštovani roditelji,**

pozivamo sve zainteresirane za upis djece u produženi boravak u školskoj

2016./2017. godini, da prijavnicu i svu potrebnu dokumentaciju predaju osobno u školu,

A. Modrušana 33,51000 Rijeka.

Prijavu je moguće podnijeti od 13. –21. lipnja 2016., svakim radnim danom od 9:30 do 13 sati i od 13 do 17:00 sati. Potrebna dokumentacija prilikom prijave za učenike koji prvi put upisuju program produženog boravaka:

1. Potvrda s MUP-a o prebivalištu/boravištu svih članova kućanstva (za roditelje učenika prvih razreda i nove upisnike)

2. Potvrde o zaposlenju s mirovinskog oba roditelja

3. Prijavnicu za upis djeteta u produženi boravak

4. Potvrde o dokazu ispunjavanja uvjeta iz članka 9. Odluke Grada Rijeke o provođenju produženog boravka cjelodnevnog odgojno-obrazovnog rada u osnovnim školama Grada Rijeke

5.\* Potvrde o ostvarenim prihodima za lipanj, srpanj i kolovoz (dostaviti na početku školske godine u rujnu)\*

Potrebna dokumentacija prilikom prijave za upis učenika koji su već polaznici je jednaka izuzev potvrde o prebivalištu za sve članove kućanstva (osim u slučaju promjene prebivališta!)

**Napomene:**

1.Prijavnicu za upis djeteta možete naći ovdje ili je osobno ispuniti u računovodstvu škole prilikom predaje ostale dokumentacije

2.Zbog velikog interesa roditelja za upis djece u produženi boravak prednost upisa imat će učenici čiji roditelji ispunjavaju uvjete članka 9, Odluke o provođenju produženog boravka i cjelodnevnog odgojno-obrazovnog rada u osnovnim školama Grada Rijeke („Službene novine“ Primorsko-goranske županije broj 26/08)

3.Učenici koji budu primljeni u produženi boravak, a ostvaruju subvenciju Grada Rijeke, potvrdu ishodovanu od Odjela za zdravstvo i socijalnu skrb obvezni su priložiti istu tijekom rujna 2016. Godine.

4.Nepotpuna i nepravovremeno predana dokumentacija neće se razmatrati

Uprava škole „Srdoči“

<http://www.sn.pgz.hr/default.asp?Link=odluke&id=14905> (poveznica za Odluku grada)

<http://www.sn.pgz.hr/default.asp?Link=odluke&id=20347> (izmjene i dopune Odluke grada)